**A L I H A N K I N NAN**

**P U I T E S O P I M U S (myyjän versio)**

Puitesopimuksen luonteinen sopimuspohja on tehty alihankkijan näkökulmas­ta erityisesti tilanteeseen, jossa ostaja tilaa alihankintana ICT-alan komponentteja alihankintayritykseltä ja varsinaiset toimeksiannot yksilöidään erikseen (ja tällöin voidaan tarvittaessa käyttää myös soveltuvia IT-alan vakioehtoja).

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on   
myös huomioitava, että yhden sopimuskoh­dan muuttaminen yleensä vaikuttaa myös sopimuksen   
muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman   
sopimusjuridisen asiantunti­jan tarkistusta ja kor­jauksia.**

***Draft 0.1 – 1.1.20\_\_***

**A L I H A N K I N N A N P U I T E S O P I M U S**

Tämä alihankintasopimus (jäljempänä "Sopimus") on tehty allekir­joittaneiden Ostaja Oy:n, Päätie 1, 00100 Espoo (jäljempänä "**Ostaja**") ja Tuotantopaja Oy:n, Sivutie 2, 01230 Vantaa (jäl­jempänä "**Alihankkija**") välil­lä (Ostajaa ja Alihankkijaa kutsutaan jäljempänä "Sopijapuoliksi").

**1. Sopimuksen tausta**

Ostaja on ICT-teknologiayritys, joka käyttää aika ajoin alihankintaa hankkiessaan ohjelmistokomponentteja XXYYZZ-tuotteisiinsa (jäljempänä ”Tuote” tai ”Tuotteet”).

Alihankkija on ICT-alan ohjelmistoyritys, joka tekee mm. tilauksesta ICT-alan ohjelmistokomponentteja asiakkailleen ja myöntää niihin käyttöoikeuksia.

**2. Sopimuksen tarkoitus**

Ostaja ostaa Tuotteisiin liittyvää alihankintapalvelua Alihankkijalta. Alihankintatyö suoritetaan Alihankkijan tiloissa ja Alihankkijan työvälineillä. Alihankinnan kohteena on tämän sopimuksen liitteessä 1 määritellyt ohjelmistokomponentit (jäljempänä ”Komponentit”).

**3. Alihankintatyön immateriaalioikeudet**

3.1 Alihankkijalla on yksinomainen omistusoikeus ja yksinomainen tekijänoikeus sekä kaikki muut immateri­aalioikeudet kaikkeen Alihankkijan tämän Sopimuksen perusteella valmistamiin Komponentteihin ja niihin liittyvään alihan­kintatyöhön ja materiaaliin. Ostaja saa omaa liiketoimintaansa koskevan käyttöoikeuden Komponentteihin maksamalla tämän Sopimuksen mukaiset maksut Alihankkijalle.

3.2 Alihankkija voi käyttää Alihankkijan ulkopuoli­sia henkilöitä tai yrityksiä Ostajan alihankintatöiden suorittamisessa.

**4. Alihankintatöiden määrittelyt ja suoritustapa ja toimitusaikataulut**

Ostaja antaa Alihankkijalle erillisiä toimeksiantoja/tilauksia Ostajan tarpeiden mukaan. Tällöin Ostaja myös määrittelee toimeksiannon/tilauksen sisällön ja Sopijapuolet sopivat yhdessä toimitusaikatauluista.

**5. Maksut**

5.1 Jos Ostajan antaman alihankintatoimeksiannon yhteydessä ei ole sovittu erillisistä kiinteistä korvauksista, maksaa Ostaja Alihankkijalle tekemänsä tilaukset tämän sopimuksen liitteen 2 hinnaston mukaisilla korvauksilla. Liitteessä 2 määritellyt hinnat ovat voimassa vuoden 20\_\_ loppuun saakka.

5.2 Kumpikin Sopijapuoli maksaa kaikki omat matkakulunsa, jotka liittyvät tämän Sopimuksen toteutukseen.

**6. Sopimuksen muuttaminen**

Tämän Sopimuksen muutokset tulee laatia kirjallisesti ja niiden tulee olla kumman­kin sopijapuo­len allekirjoittamia ennen kuin ne astuvat voimaan.

**7. Voimassaolo**

7.1 Tämä Sopimus on voimassa määräaikaisena vuoden 20\_\_ loppuun saakka. Jos sopijapuoli ei ole kirjallisesti ilmoittanut viimeistään 30.9.20\_\_ päätöksestään lopettaa sopimuksen voimassaolo 31.12.20\_\_ niin vuoden 20\_\_ jälkeen sopimus on voimassa kalenterivuoden kerrallaan, ja sopijapuoli voi halutessaan päättää sopimuksen voimassaolon kalenterivuoden lopussa, ilmoittamalla päätöksestään kirjallisesti toiselle sopijapuolelle viimeistään syyskuun lopussa.

7.2 Molemmilla sopijapuolilla on oikeus sopimuksen välittömään sopimuksen purkamiseen, jos toinen sopijapuoli syyllistyy oleelliseen sopimusrikkomukseen, eikä korjaa menettelyään 30 päivän kuluessa saatuaan asiasta kirjallisen reklamaation.

**8. Erimielisyyksien ratkaisu**

Tästä Sopimuksesta aiheutuvat erimielisyydet, joita ei pystytä ratkaisemaan neuvot­teluteitse ratkaistaan Helsingin käräjäoikeudessa.

Tämä Sopimus on tehty kahtena (2) samasanaisena kappalee­na, yksi kummal­lekin sopijapuo­lelle.

**Helsingissä \_\_\_ päivänä tammikuuta 20\_\_**

**Ostaja Oy Alihankkija Oy**

**\_**

**Matti Meikäläinen Teppo Tulppu**

**Toimitusjohtaja Toimitusjohtaja**

**LIITE 1 –**

TILATTAVIEN KOMPONENTTIEN MÄÄRITTELY

**LIITE 2 –**

**HINNASTO**